கேள்வி: துலே - புவியியல் பற்றி நீங்கள் என்ன அறிந்துள்ளீர்கள்?
பதில்: துலே 20.9° வடக்கு 74.78° கிழக்கு என்ற புவியியல் இருப்பிடத்தில் அமைந்துள்ளது. இது சராசரியாக 250 மீட்டர் (787 அடி) உயரத்தைக் கொண்டுள்ளது. டெக்கான் பீடபூமியின் வடமேற்கு மூலையில் உருவாகும் காண்டேசு பகுதியில் துலே அமைந்துள்ளது. துலே மாவட்டத்திற்கு மேற்கில் குஜராத் மாநிலமும் , வடக்கே மத்தியப் பிரதேசமும், நந்துபார் மாவட்டமும் , தெற்கு மற்றும் கிழக்கில் முறையே நாசிக் மாவட்டம் மற்றும் ஜல்கான் மாவட்டமும் உள்ளன. இது பன்சாரா ஆற்றின் கரையில் தப்பி ஆற்றின் பள்ளத்தாக்கில் அமைந்துள்ளது.
கேள்வி: துலே - புள்ளிவிபரங்கள் பற்றி விளக்கவும்.
பதில்: 2011 ஆம் ஆண்டு இந்திய மக்கட் தொகை கணக்கெடுப்பின்படி துலே மக்கள் தொகை 776,093 ஆக இருந்தது. 2011 மக்கட் தொகை கணக்கெடுப்பின்படி மொத்த மக்கட் தொகையில் 52% வீதமும், பெண்கள் 48% வீதமும் உள்ளனர். துலே சராசரி கல்வியறிவு வீதத்தை 85% ஆகக் கொண்டுள்ளது. இது தேசிய சராசரியான 59.5% ஐ விட அதிகமாகும். ஆண்களின் கல்வியறிவு 80% வீதமாகவும், பெண்களின் கல்வியறிவு 69% வீதமாகவும் காணப்படுகின்றது. மக்கட் தொகையில் 13% வீதமானோர் ஆறு வயதிற்கு உட்பட்டவர்கள்.
கேள்வி: துலே - சாலை பற்றி நீங்கள் என்ன அறிந்துள்ளீர்கள்?
பதில்: மூன்று தேசிய நெடுஞ்சாலைகளின் சந்திப்பில் அமைந்துள்ள மகாராஷ்டிரா மாநிலத்தில் உள்ள சில நகரங்களில் துலேயும் ஒன்றாகும். அவை என்எச்-3 , என்.எச்-6 மற்றும் என்.எச்-211 என்பனவாகும். ஆசிய நெடுஞ்சாலை திட்டத்தின் மூலம் துலே வழியாக செல்லும் என்.எச் 3 மற்றும் என்.எச் 6 பகுதிகள் முறையே ஆசிய நெடுஞ்சாலைகளான ஏ.எச் 47 மற்றும் ஏ.எச் 46 ஆக மாற்றப்பட்டுள்ளன.